ICIPYA 3
Vino Mungacita pa Kumala Intazi
“Kundananji nkaninye amuno ulukundo lukavwimbila amawembuko mavule.”—1 Peter 4:8
Ndi mwatwala nanti mwatwalwa, intazi zikavulilako. Zimwi zingafuma mwi twala linu pa mulandu wakupusana kwa vikwatilwe. Zinji nazyo zingafuma ku wantu wanji na kuvintu vye vinji vino vikacitika.
Ndi mwawa ni ntazi, mutazilewuka amuno e Baibolo ikati mungazimala. (Mateyu 5:23, 24) Uzye mungacita wuuli pa kumala intazi? Mungazicimvya ndi mukukonka ivisinka vya mwe Baibolo.
1 MWALANZYANYA
VINO BAIBOLO IKALANDA: “Kwawa impindi . . .izyakuvwanga” (Ekawizya 3:1, 7) Ndi mwakwata intazi, mwakwikala pansi amulanzyanya. Mwalanda vyonsinye vino vili ku mwezo mpaka ku nsingo akuswepa. Lyonsinye mwalanda ‘icisinka’. (Waefeso 4: 25) Ndi mwafulwa, mwateka umwezo. Amuno ndi mukutolelelana icete mutanga mwapokoota na patuuntu twakulanzyanya vye.—Imilumbe 15:4; 26:20.
Nanti mwapusananye mutasaalulana, mwacindikaana. (Wakolose 4:6) Mwamala wangu intazi swinya kusi kwelezya ukuleka ukuvwanzyanya.—Waefeso 4:26.
IVYAKUCIITA:
Vwambani impindi inzima iyakulanzyanya
Mutacilinganya ndi winji akulanda.
2 MWATEYELEZYA
VINO BAIBOLO IKALANDA: “Kundananji nu lukudo lweneco swinya mwacindikana”. (Waroma 12:10) Ukuteyelezya kwacindama sana. Mwakwivwicisya cino wakwinu akulandapo nu “mwezo wonga swinya nu kuyicefya”. (1 Peter 3:8, Jemusi 1:19) Pakuti mwivwicisye,muzipizile ukuleka vyonsinye vino mukucita. Ndi mupanvizilwe, mungamuwuzya ukuti mulanzyanye impindi yinji. Nga mukulola wakwinu ukuti we ciwuza winu, lelo asamulwani winu, mutaliwamukwatila “icikonko.”—Ekawizya 7:9.
IVYAKUCIITA:
Mwateyelezya nu kuwikako sana amano nanti mutakunzile vino wakwinu akulanda
Mwakwiluka vino akuyivwa. Uzye akuloleka wuli pa minso, nga izwi lyeni, likwivwika wuuli?
3 MWACITA VINO MWALANZYANYA
VINO BAIBOLO IKALANDA: “Wombanga apano ungawa ni cakulya, ikalisyanga uwalandalanda, uliwa we musaluke.” (Imilumbe 14:23) Mwacita vino mwalanzyanya. Ndi musakucita wo wo, cingawa ngati mukuma vye umuuza. Pakumala intazi, cikalondeka ukuwombesya. (Imilumbe 10:4) Ndi mukuwombela ponga, ‘mulizana icilambu icizima.’—Ekawizya 4:9.
IVYAKUCIITA:
Lolani muno cila muntu angawombela pakumala intazi
Mwakwata ni mpindi yakulola muno mukuwomba icete
bem_Latn tum_Latn run_Latn bem_Latn tum_Latn bem_Latn bem_Latn bem_Latn tum_Latn swh_Latn nya_Latn bem_Latn bem_Latn tum_Latn bem_Latn bem_Latn bem_Latn bem_Latn tum_Latn bem_Latn bem_Latn